খেলা ঘোরালেন, বিধানসভা ভোটে অভূতপূর্ব ফল চিরাগের দলের

ওয়েব ডেস্ক: খেলা ঘোরালেন চিরাগ,এবারের বিহারের ভোটে ফের প্রাসঙ্গিক হয়ে উঠলেন রামবিলাস পাসোয়ানের ছেলে চিরাগ পাসোয়ান (Chirag Paswan)। কেন্দ্রীয় মন্ত্রী তথা লোক জনশক্তি পার্টির রামবিলাস নেতা চিরাগের দল বিহার বিধানসভা ভোটে অভূতপূর্ব ফল করেছে। পাটলিপুর জুড়ে কাজ করল চিরাগ ম্যাজিক। ২০২০ সালের একটি আসন থেকে এবার চতুর্থ সংখ্যাগরিষ্ঠ দলের মর্যাদা পেতে চলেছে এলজেপি।এই অবস্থায় স্বভাবতই প্রশ্ন উঠছে যে, চিরাগ কি দিল্লির রাজনীতি ছেড়ে পাটলিপুত্রের জোট সংসার সামলাতে চলে আসবেন?

রামবিলাস পাসোয়ান বিহারের দলিত অংশের বড় মুখ ছিলেন। তাঁর দল এলজেপি দলিত এবং সংখ্যালঘুর একটি অংশের ভরসার জায়গা ছিল। ২০২০-এর অক্টোবরে মৃত্যু হয়েছে বিহার ও কেন্দ্রের রাজনীতির অন্যতম বড় মুখ রামবিলাস পাসোয়ানের। তারপর থেকেই তাঁর দলে ভগ্নদশা- অন্তর্দ্বন্দ্বে জীর্ণ লোক জনশক্তি পার্টিতে টক্কর হয়েছিল রামবিলাসের ছেলে চিরাগ পাসোয়ান এবং তাঁর কাকা পশুপতি কুমার পারসের মধ্যে। অন্তর্দ্বন্দ্বে নিজের দলে পদ হারান চিরাগ। তার পরপরই এনডিএ-র শরিক হয়ে মন্ত্রী হয়েছিলেন চিরাগের কাকা পশুপতি কুমার পারস। সেই ২০২১ সালেই নিজেকে বার বার প্রধানমন্ত্রী নরেন্দ্র মোদির ‘হনুমান’ বলে দাবি করেছিলেন চিরাগ। ২০২৫-এর বিধানসভা নির্বাচনে ফলপ্রকাশের দিন, বেলা ২টো পর্যন্ত তাঁর দলের স্ট্রাইক রেট ৭৫%। বিহারে এনডিএ তথা নীতীশে’র দুশো পারের খতিয়ানের অন্যতম ভিত্তি প্রস্তুত করে দিয়েছেন চিরাগ পাসোয়ান। চিরাগের এই উত্থান অবশ্য একদিনে হয়নি। ২০২১ সালের ধাক্কার পরে নিজেই সংগঠনে মন দিয়েছিলেন চিরাগ। দলিত মুখ এবং তরুণ মুখকে হাতিয়ার করেই রাজনীতির ময়দানে কাজ শুরু করেন তিনি।

আরও পড়ুন: বিহার জিতে উত্তরীয় ওড়ালেন মোদি, দেখুন সেই ভিডিও

অন্য খবর দেখুন