মুখ্যমন্ত্রী হিসেবে কাকে চাইছেন বিহারের জনতা?

ওয়েব ডেস্ক : বিহার ভোটে (Bihar Assembly Eelection) আর বাকি আর মাসখানেক। মুখ্যমন্ত্রী হিসেবে কাকে চাইছে বিহারের জনতা? তুঙ্গে জল্পনা। নীতীশ কুমারই (Nitish Kumar) কি ফিরবেন মসনদে? নাকি কোনও নতুন মুখকে দেখা যাবে রাজ্যের মুখ্যমন্ত্রী পদে? ইন্ডিয়া টুডে-সি ভোটারের সর্বশেষ সমীক্ষায় উঠে এসেছে একাধিক নাম।

কে হবেন মুখ্যমন্ত্রী? ইন্ডিয়া টুডে-সি ভোটারের সমীক্ষা অনুযায়ী দেখা যাক, বিহারের জনতা কাকে চাইছেন বিহারের পরবর্তী মুখ্যমন্ত্রী হিসাবে। ৩৬% মানুষ চাইছেন বিহারের পরবর্তী মুখ্যমন্ত্রী হোক তেজস্বী যাদব (Tejashwi Yadav)। ২৩ শতাংশ মানুষ চাইছেন মুখ্যমন্ত্রী হন প্রশান্ত কিশোর (Prashant Kishor)। ১৬ শতাংশ মানুষ চাইছেন নীতীশ কুমারই (Nitish Kumar) থাকুক মুখ্যমন্ত্রী হিসাবে। ৮.৮ % মানুষ চাইছেন বিহারের পরবর্তী মুখ্যমন্ত্রী হোক চিরাগ পাসোয়ান (Chirag Paswan)। ৭.৮ শতাংশ মানুষ চাইছেন সম্রাট চৌধুরী (Samrat Choudhary) হোক বিহারের পরবর্তী মুখ্যমন্ত্রী।

আরও খবর : দুর্গাপুর কাণ্ডে রাজ্যে আসছে ওড়িশার মহিলা কমিশন

সমীক্ষায় সবার আগে RJD নেতা তেজস্বী যাদব (Tejashwi Yadav)। তেজস্বী বর্তমানে বিহারের বিরোধী দলনেতা। দ্বিতীয় স্থানে রয়েছেন জন সুরাজ পার্টির প্রতিষ্ঠাতা তথা প্রাক্তন ভোটকুশলী প্রশান্ত কিশোর। এই দু’জনের পিছনে রয়েছেন বর্তমান মুখ্যমন্ত্রী নীতীশ কুমার। সমীক্ষা অনুযায়ী, প্রায় অন্তরালে চলে গিয়েছে বর্ষীয়ান এই রাজনীতিবিদের নাম। ৯ বারের মুখ্যমন্ত্রী, JDU প্রধান নীতীশ কুমারকে সমীক্ষা অনুযায়ী ফের মুখ্যমন্ত্রী পদে চাইছেন বিহারের মাত্র ১৬ শতাংশ মানুষ।

২০২০ সালের বিধানসভা নির্বাচনে বিহারে NDA শিবিরের মধ্যে বেশি আসন পেয়েছিল বিজেপি। ৭৪টি। JDU পেয়েছিল ৪৩টি। JDU-এর চেয়ে বেশি আসন পায় গেরুয়া শিবির। তা সত্ত্বেও জোটের স্বার্থে নীতীশকেই মুখ্যমন্ত্রী করে বিজেপি। এবারও NDA-এর মুখ সেই নীতীশই। সমীক্ষার ফলাফল দেখিয়েছে, নীতীশ কুমারের জনপ্রিয়তায় বেশ টান ধরেছে। প্রশ্ন উঠেছে, বিজেপি কি নীতীশ কুমারকে সামনে রেখেই এবারও প্রচার শুরু করবে? প্রসঙ্গত আগামী ৬ ও ১১ নভেম্বর দুই দফায় ভোট বিহারে। ১২১টি আসনে প্রথম দফায় নির্বাচন হবে। বাকি ১২২টি আসনে দ্বিতীয় দফায় নির্বাচন হবে। গণনা ১৪ নভেম্বর।

দেখুন অন্য খবর :