ভোটমুখী বিহারে নয়া জোট! চিরাগের সঙ্গে হাত মেলাচ্ছেন পিকে?

ওয়েব ডেস্ক: ভোটের (Assembly Election) মুখে কি বিহারে (Bihar) তৈরি হতে পারে নয়া এক জোট? বিহার জুড়ে জল্পনা, চিরাগ পাসোয়ানের (Chirag Paswan) হাত ধরতে পারেন প্রশান্ত কিশোর (Prashant Kishor)। এলজেপি (LJP) সুপ্রিমো তথা কেন্দ্রীয় মন্ত্রী চিরাগ পাসোয়ানের লক্ষ্য বিহারের মুখ্যমন্ত্রী হওয়া। এখন প্রশ্ন উঠছে, পিকে’র সঙ্গে জোট করে চিরাগের স্বপ্ন পূরণ হবে?

জোটসঙ্গীদের সতর্ক করে চিরাগ পাসোয়ান একবার বলেছিলেন, ‘আমি সব্জিতে লবণের মতো’। বলেছিলেন, প্রতিটি নির্বাচনী কেন্দ্রেই তাঁর ২০ থেকে ২৫ হাজার ভোট রয়েছে। অর্থাৎ, তিনি এনডিএ (NDA) জোট ছাড়লে শুধু এলজেপি-র জেতা আসনগুলিই নয়, সব আসনেই এনডিএ-কে সমস্যায় পড়তে হতে পারে। বিহারের নির্বাচনী-নির্ঘন্ট প্রকাশ হওয়ার পরই যেন নড়েচড়ে বসেছেন চিরাগ। আর তাঁর এই নড়াচড়াকেই হাতিয়ার করতে চাইছেন বিহার রাজনীতির নবাগত কুশীলব প্রশান্ত কিশোর বা পিকে। তাহলে কি ভাঙন ধরবে এনডিএ জোটে? বিহারের খেলা ঘুরিয়ে দেবেন প্রশান্ত কিশোর?

আরও পড়ুন: মহিলা ভোটার টানতে বিহারের পর অসমে কী করল বিজেপি সরকার?

ভোটের মুখে বিহারে তৈরি হতে পারে নয়া এক জোট। চিরাগ পাসোয়ানের এলজেপি-র সঙ্গে হাত মেলাতে পারে প্রশান্ত কিশোরের জন সুরজ। এখনও আসন ভাগাভাগি নিয়ে  আলোচনা চলছে এলজেপি ও পিজেপি-র মধ্যে। এনডিএ-তে চিরাগ ২৪৩টি আসনের মধ্যে ৪০টি আসনে চান। তবে ৪০ আসন পাওয়ার সম্ভাবনা চিরাগের একদমই নেই। এই পরিস্থিতিতে পিকে’র সঙ্গে জোটের গুঞ্জন চিরাগের। এই জল্পনাকে এলজেপি-র স্ট্র্যাটেজি বলেই মনে করছেন রাজনৈতিক মহল।

বিহারের মানুষ ইতিমধ্যেই জেনে গিয়েছে, চিরাগ পাসোয়ানের লক্ষ্য বিহারের মুখ্যমন্ত্রী হওয়া জল্পনা আরও বাড়িয়ে দিয়েছে। সোশ্যাল মিডিয়ায় এলজেপি ‘আবকি বার, যুব বিহারী’ বলে একটি পোস্টার। ওই পোস্টারে চিরাগকে নীতিশ কুমারের যোগ্য উত্তরসূরি হিসেবে তুলে ধরা হয়েছে। পিকে’র সঙ্গে জোট করলে চিরাগের সেই স্বপ্ন পূরণ হওয়ার আশা কম, তবে পিকে আর চিরাগের জোটের জল্পনা বিজেপি ও জেডিইউ-এর উপরে নিশ্চিতভাবেই চাপ বাড়াতে পারে।

দেখুন আরও খবর:

The post ভোটমুখী বিহারে নয়া জোট! চিরাগের সঙ্গে হাত মেলাচ্ছেন পিকে? appeared first on KolkataTV.